Segir allt tal um niðurskurð fjárframlaga til Landspítalans vera misskilning Svandís Svavarsdóttir heilbrigðisráðherra segir ótvírætt að aðgerðir ráðuneytsins séu til þess fallnar að draga úr álagi á Landspítalanum . Mönnunarvandinn sé meðal stórra verkefna og enn frekari efling heilsugæslunnar sömuleiðis . Svandís segir allt tal um niðurskurð á Landspítalanum vera í besta falli misskilningur . Svandís Svavarsdóttir heilbrigðisráðherra á blaðamannafundi í desember 2019 þar sem hún kynnti áform um að lækka greiðsluþátttöku almennings í heilbrigðisþjónustu . Svandís Svavarsdóttir heilbrigðisráðherra segir allt tal um niðurskurð fjárframlaga til Landspítalans vera í besta falli misskilningur . Landspítalinn hafi þurft að bregðast við hallarekstri til þess að hagræða eftir að rekstur spítalans hafi farið fram úr „ þeim stórauknu heimildum sem stofnunin hefur fengið undanfarin ár á fjárlögum . “ Fjárframlög til reksturs á Landspítalanum árið 2020 hækka um 4,8 prósent að sögn Svandísar sem segir að í tíð ríkisstjórnar Katrínar Jakobsdóttir forsætisráðherra hafi framlög til spítalans verið aukin um 12 prósent á föstu verðlagi . Ríkisstjórnin hafi lagt mikla áherslu á að styrkja heilbrigðiskerfið með auknum fjárframlögum til rekstrar og uppbyggingar á kjörtímabilinu . Mikið hefur verið fjallað um bráðamóttaka Landspítalans undanfarið vegna brotalama í tengslum við rekstur spítalans og máls Páls Heimis Pálssonar . Páll var sendur heim af bráðamótttöku spítalans í nóvember vegna álags á deildinni . Hann lést skömmu síðar . Svipaðar harmsögur eru því miður of algengar og hefur ríkisstjórnin verið gagnrýnd fyrir að koma með tímabundnar lausnir í staðinn fyrir raunverulegar úrbætur . Í desember 2018 gerði embætti landlæknis úttekt á stöðu bráðamóttökunnar ásamt því að leggja fram tillögur um úrbætur . Heilbrigðisráðuneytið segist hafa lagt allt kapp á að hrinda í framkvæmd aðgerðum sem embætti landlæknis lagði til í úttektinni . Í lok ársins 2019 kynnti heilbrigðisráðuneytið áform um að lækka greiðsluþátttöku almennings í heilbrigðisþjónustu . „ Aðgerðirnar hafa skilað árangri og bíða nú nokkru færri einstaklingar á deildum spítalans vegna útskriftarvanda en þegar úttektin var gerð , “ segir í tilkynningu sem Vinstri grænir sendu frá sér í dag . Ríkisstjórnin hafi fjölgað hjúkrúnarrýmum , dvalarrýmum og endurhæfingarrýmum , varið 130 milljónum króna í að styrkja mönnun í heimahjúkrun og auka þjónustu . Til standi að leggja til 200 milljónir króna til viðbótar til að efla þjónustu heilsugæslunnar . Einnig opnaði sjúkrahótel síðasta sumar . Svandís segir ótvírætt að allar framantaldar aðgerðir séu til þess fallnar að draga úr álagi á Landspítalanum . Mönnunarvandinn sé meðal stórra verkefna og enn frekari efling heilsugæslunnar sömuleiðis .